b'\n_START_ARTICLE_\nAn\xc5\xbee \xc5\xa0etina\n_START_SECTION_\n2006/07\n_START_PARAGRAPH_\nV svoji prvi sezoni se je preizkusil z bobom dvosedom.\n_START_SECTION_\n2007/08\n_START_PARAGRAPH_\nV sezoni 2007/08 se je An\xc5\xbee spoznal z novo olimpijsko disciplino skeleton poleg tega pa je tekmoval tudi v dvosed bobu. V skeletonu je debitiral na Evropskem pokalu v Iglsu in zasedel 29.mesto. An\xc5\xbee je hitreje napredoval v skeletonu in to se je pokazalo tudi v rezultatih, saj je v Winnterbergu dosegel 6.mesto najbol\xc5\xa1o uvrstitev sezone v Evropskem pokalu. Do konca sezone si je privozil dovolj to\xc4\x8dk za nastop na Svetovnem prvenstvu v Altenbergu kjer je dosegel 28.mesto.\n_START_SECTION_\n2008/09\n_START_PARAGRAPH_\nV tej sezoni se je odlo\xc4\x8dil, da bo tekmoval samo \xc5\xa1e v skeletonu. Udele\xc5\xbeeval se je tekmovanj Evropskega pokala. Najbolj\xc5\xa1i rezultat sezone je dosegel v Iglsu in s \xc4\x8detrtim mestom za las zgre\xc5\xa1il stopni\xc4\x8dke. Kot mladinec v skeletonu se je udele\xc5\xbeil Svetovnega mladinskega prvenstva v skeletonu v Konigsseeju in zopet presenetil konkurenco s kon\xc4\x8dno uvrstitvijo na 5.mesto. Z dobrimi tekmovanji je na koncu sezone prestopil na vi\xc5\xa1ji rang tekmovanj Medcelinskega pokala, kjer je konkurenca mo\xc4\x8dnej\xc5\xa1a.\n_START_SECTION_\n2009/10\n_START_PARAGRAPH_\nV sezoni 2008/09 si je An\xc5\xbee z dobrimi rezultati, privozil dovolj to\xc4\x8dk za nastope v najpresti\xc5\xbenej\xc5\xa1emu rangu tekmovanj, na Svetovnem pokalu v skeletonu. Z mislijo na Olimpijske igre, je za\xc4\x8del tekmovanja na Medcelinskem pokalu. Na prvi tekmi sezone v Winnterbergu Medcelinskega pokala je upravi\xc4\x8dil svojo pripravljenost s 6.mestom. Ko pa je karavana Svetovnega pokala, po treh tekmah v Severni Ameriki, pri\xc5\xa1la v Evropo se ji je priklju\xc4\x8dil. Na debitantnem nastopu Svetovnega pokala v Winnterbergu si je s kon\xc4\x8dnim 15.mestom privozil vstopnico za nastop na Zimskih Olimpijskih igrah v Wancouvru. Rezultati ostalih tekmovanj Svetovnega pokala so nihali, kar je vplivalo na psihi\xc4\x8dno pripravljenost An\xc5\xbeeta. \xc5\xbdelel si je dokazati, da zmore ponovno odvoziti vo\xc5\xbenjo za pridobljeni nastop na ZOI. Konkurenca v Svetovnem pokalu je mo\xc4\x8dna, razlike se \xc5\xa1tejejo v stotinkah in tudi An\xc5\xbeetu je na zadnji tekmi pred Olimpijskimi igrami uspelo potrdit nastop na ZOI. Na Svetovnem pokalu v Iglsu je dosegel 15.mesto.'